O femeie de 50 de ani a ajuns, sâmbătă, la spital, după ce o bară căzută dintr-un TIR a străpuns parbrizul autoturismului, pe un drum din Vaslui. Femeia a fost la un pas să fie decapitată, spun reprezentanții ISU Vaslui, bara trecând la 2 centimetri de capul acesteia.

O femeie în vârstă de 50 ani, care se afla într-un autoturism, a fost lovită de o bară căzută dintr-un TIR. Accidentul a avut loc în localitatea Costești din județul Vaslui.

GALERIE FOTO: ISU Vaslui

Femeia a ajuns la UPU Vaslui cu traumatism cranio-cerebral.

„Victima poate spune că s-a născut a doua oară. Doi centimetri au despărțit-o pe victimă de a fi decapitată”, spun reprezentanții ISU Vaslui.